**Tájékoztatás**

a 2020/2021. tanévre történő általános iskolai beiratkozásról

Az emberi erőforrások miniszterének 7/2020. (III.25.) határozata (a továbbiakban: határozat) alapján a 2020/2021. tanévre vonatkozó általános iskolai beiratkozás az alábbiak szerint történik.

**A 2020/2021. tanévre vonatkozóan a beiratkozás folyamatának szakaszai**

* *2020. április 6-24. napjai között: a beiratkozás I. szakasza*

Azok a szülők/törvényes képviselők adhatják le beiratkozási kérelmeiket, akik

* + nem állami fenntartású általános iskolába, vagy
  + állami fenntartású, de körzettel nem rendelkező általános iskolába kívánják gyermeküket beíratni.

Az Oktatási Hivatal honlapján megtalálható a köznevelési intézmények körzetes keresőlistája, amely az alábbi linken érhető el: <https://kir.hu/KIR2_KORZET_3h/Pub/Index>.

* *2020. április 28. - május 15. napjai között: a beiratkozás II. szakasza*

Azok a szülők/törvényes képviselők végezhetik el a beiratkozással kapcsolatos ügyintézésüket, akik gyermeküket:

* + olyan körzettel rendelkező általános iskolába kívánják beíratni, amely nem a gyermek lakóhelye/életvitelszerű tartózkodási helye szerinti körzetes általános iskola,
  + a gyermek lakóhelye/életvitelszerű tartózkodási helye szerinti körzetes általános iskolába kívánják beíratni.

2020. április 28-án minden olyan tanuló automatikusan felvételre kerül a lakóhelye, tartózkodási helye szerinti körzetes általános iskolába, aki nem nyert felvételt az első szakaszban, illetve nem adta be a jelentkezését más általános iskolába.

A szülők/törvényes képviselők, amennyiben gyermeküket **KRÉTA rendszert használó** **általános iskolába** kívánják beíratni, úgy a beiratkozáshoz szükséges felvételi kérelmüket, a határozat alapján a https://eugyintezes.ekreta.hu/kezdolap felületén tudják online módon benyújtani.

**A jelentkezések elsődlegesen a KRÉTA rendszer e-Ügyintézési felületének a „Beiratkozás az Általános Iskolába (BÁI)” felületén történnek**. Az e-Ügyintézés felületére **feltöltött dokumentumokat hitelesnek kell elfogadni**, azokat személyesen bemutatni csak a tanév kezdetekor szükséges.

**Minden tanköteles korú gyermeket be kell íratni valamely általános iskolába.**

*A 2020/2021. tanévre történő általános iskolai beiratkozásról további információ a Gyulai Dürer Albert Általános Iskola honlapján található a Beiratkozás 2020/2021. menüpont alatt Tájékoztató levél szülőknek.*

Gyula, 2020. április 3.

Csontosné László Anikó

intézményvezető